《汉铙歌十八首 其十七 远如期》
明代·胡应麟

远如期，游四方。北碣石，南潇湘。西太华，东扶桑。凿混沌窍燕中央。

饮则食兮乐而康。以寻列仙拾金光。飞翔八极行七襄。

驰驱绝冥观大荒。千秋万祀寿未央。男儿堕地桑弧蓬矢射四方。

安得老死一丘，局促若辕下驹守故乡。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。